ोरी की हो. सरल बेशर्मों की तरह चलता हुआ महीप के समिप पहुंचा और दोनों अंदर चले गये. सरल की हरकत ने मुझे सोचने पर मजबुर किया कि क्या वाईक उसे यहां रूकने देना चाहिए. नहीं... नहीं... हम महीप के अच्छे और शांत स्वभाव का फायदा नहीं उठा सकते.
दूसरे दिन महीप काम पर चले जाने के बाद मैंने सरल से अपने घर से चले जाने को कहा तो वह मुझसे उल्टी-सीधी बातें करने लगा. तब मैं बोली, "मुझे लगता है हम महीप के सीधे-साधे स्वभाव का गलत फायदा उठा रहे है. वह मुझे तलाक देने के लिए राजी है लेकिन जब तक तलाक नहीं दे देते तब तक मैं उनकी पत्नी हूं और मुझे वैसे ही रहना चाहिए जैसे एक पत्नी रहती है" मेरी इस बात से नाराज होते हुए सरल बोला,
"जान... तुम तो सती सावित्री की तरह बात कर रही हो. कही तुम्हें उससे प्यार तो नहीं हो गया. या फिर अब तुम मुझसे पहले उसे चखना चाहती हो." सरल की बात सुनकर मैं दंग रह गई. कितने घटिया और नीच विचार थे उसके.
सरल की इस बात ने मेरा गुस्सा सातवें आसमान पर पहुंचा दिया था. अपने आप ही मेरा हाथ उठा जो तड़ाक की आवाज के साथ सरल के गाल से टकराया. सरल अपने गाल को सहलाते हुय मेरी तरफ गुस्से से देख रहा था. मैं चीख पड़ी, "निकल .. अभी निकल इस घर से" वह बिना कुछ कहे गुस्से से तमतमाते हुये मेरे घर से निकल गया.
यह कैसे हुआ ? मुझे महीप को नामर्द कहने पर इतना गुस्सा क्यों आया ? क्या सचमुच मैं महीप से प्यार करने लगी थी ? जिससे मैं सात-आठ सालों से प्यार कर रही थी, जिसका इतने सालों तक इंतजार किया उस पर मैंने हाथ उठा दिया था. और... और क्या ये वही सरल था. जो मुझे अच्छा लगता था. या फिर सच में वह मेरी नादानी थी. उसकी हिम्मत और दिलेरी ने मुझे आकर्षित किया था. लेकिन यह हिम्मत और दिलेरी किस काम की. वह तो किसी की इज्जत नहीं करता, कद्र नहीं करता दूसरों की भावनाओं से उसे कोई सरोकार नहीं. बस उसे अपने मजे की पड़ी है. रात अगर उसे रोका नहीं होता तो वह सारी हदे पार कर जाता.
महीप की यह बात सुनकर मुझे अच्छा नहीं लगा. लगा जैसे मुझसे ज्यादा जल्दी महीप को है तलाक की. उन्होंने रात जो देखा उससे वे आहत हो गये है. बोल नहीं रहे पर अंदर ही अंदर शायद टूट गये है. अपनी आंखों के सामने ऐसे नजारे और ना देखना पडे इसलिये ये जल्दी.....
जो मैं कर रहीं हूं वह सही है या गलत मेरी कुछ समझ नहीं आ रहा था. मुझे लगा सुबह नाश्ते की टेबल पर जो हुआ वह महीप को बता देती हूं शायद उसी से कुछ रास्ता निकल आये, मेरी दुविधा दूर हो सकती है. यही सोचकर मैंने रात का खाना खाते खाते महीप को सब बता दिया.
महीप.... महीप तुम किस मिट्टी के बने हो, ऐसा कैसे सोच सकते हो. मैं तुम्हारी पत्नी हूं, मुझ पर गुस्सा करो. चिल्लाओं, डाटो, मेरे चरित्र पर लांछन लगाओ. ऐसी कई बातें उस क्षण मेरे मन में आई. मुझे खुद पर ही गुस्सा आ रहा था. पर महीप शांत थे. रात भर मैं सोचती रहीं. निंद ने आंखों से तलाक ले लिया था. जिसके इंतजार में मैंने महीप को अपने करीब नहीं आने दिया आज जब